รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ติดตามสถานการณ์ลุ่มเจ้าพระยาภาคกลาง
วันจันทร์ที่ 17 กุมภาพันธ์ 2563
รมช.ธรรมนัส ลงพื้นที่ติดตามสถานการณ์ลุ่มเจ้าพระยาภาคกลาง
รมช.ธรรมนัส ลงพื้นที่ติดตามสถานการณ์ลุ่มเจ้าพระยาภาคกลาง พร้อมเร่งแก้ไขปัญหาภัยแล้ง ช่วยเหลือพี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่ากระทรวงเกษตรและสหกรณ์ เปิดเผยภายหลังลงพื้นที่ติดตามการบริหารจัดการน้ําและการแก้ไขปัญหาภัยแล้งลุ่มเจ้าพระยาภาคกลาง ณ เขื่อนป่าสักชลสิทธิ์ จ.ลพบุรี ว่า เนื่องจากสภาพน้ําต้นทุนที่มีจํากัด จึงต้องอาศัยความร่วมมือจากทุกภาคส่วน เพื่อให้การบริหารจัดการน้ําเป็นไปอย่างมีประสิทธิภาพ ทางกระทรวงเกษตรฯ จึงได้กําหนดมาตรการในการบริหารจัดการน้ํา โดยให้ประตูระบายน้ําที่รับน้ําจากแม่น้ําในลุ่มน้ําเจ้าพระยา เปิดรับน้ําเฉพาะการอุปโภคบริโภคเป็นครั้งคราว พร้อมให้งดปลูกข้าวนาปีต่อเนื่องในเดือนตุลาคม 2562 และข้าวนาปรัง ปี 2562/63 ระหว่างเดือนพฤศจิกายน 2562 ถึงเดือนเมษายน 2563 ลดการเพาะเลี้ยงในบ่อปลา บ่อกุ้ง เขตโครงการชลประทานลุ่มน้ําเจ้าพระยาและลดการเพาะเลี้ยงปลาในกระชัง ในแม่น้ําปิง แม่น้ําน่าน แม่น้ําเจ้าพระยา แม่น้ําน้อย แม่น้ําป่าสัก แม่น้ําท่าจีนและในระบบชลประทาน ระหว่างวันที่ 1 ตุลาคม 2562 ถึงวันที่ 30 เมษายน 2563 และขอความร่วมมือไม่ให้สถานีสูบน้ําด้วยไฟฟ้าเพื่อการเกษตรสูบน้ําเข้าพื้นที่เพาะปลูก
“กระทรวงเกษตรฯ มีแผนการบริหารจัดการน้ําโดยมอบหมายให้หน่วยงานในสังกัด กระทรวงเกษตรฯที่เกี่ยวข้อง คือ กรมฝนหลวงและการบินเกษตร กรมชลประทาน กรมส่งเสริมการเกษตร สํานักงานการปฏิรูปที่ดินเพื่อเกษตรกรรม และกรมพัฒนาท่ีดิน เพื่อบริหารจัดการแก้ไขปัญหาภัยแล้งให้พี่น้องเกษตรกรและประชาชนมีน้ําสําหรับทําการเกษตรและอุปโภคบริโภคอย่างเพียงพอ พร้อมทั้งได้เตรียมความพร้อมแก้ไขปัญหาและบรรเทาวิกฤติภัยแล้ง โดยจัดตั้งศูนย์อํานวยการเฉพาะกิจแก้ไขและบรรเทาวิกฤติภัยแล้ง ปี2562/63 เพื่อหาแนวทางการดําเนินงานและบูรณาการให้ความช่วยเหลือประชาชนท่ีได้รับผลกระทบจากวิกฤตภัยแล้ง ให้เป็นไปอย่างมีประสิทธิภาพ พร้อมทั้งจัดเตรียมเครื่องจักร-เครื่องมือ จํานวน 4,316 หน่วย สั่งการให้เจ้าหน้าที่ในพื้นที่ให้เฝ้าระวังและ ติดตามสถานการณ์น้ําอย่างใกล้ชิดในทุกพื้นที่” ร้อยเอก ธรรมนัส กล่าว
จังหวัดลพบุรี มีพื้นที่ชลประทานทั้งสิ้น 0.612 ล้านไร่ มีอ่างเก็บน้ําขนาดใหญ่ 1 แห่ง คืออ่างเก็บน้ําเขื่อนป่าสักชลสิทธิ์ สามารถเก็บกักน้ําได้ 960 ล้าน ลบ.ม. ปริมาณน้ําใช้การ 957 ล้าน ลบ.ม. ปัจจุบันมีปริมาณน้ํา 186 ล้าน ลบ.ม. คิดเป็น 19% มีปริมาณน้ําใช้การ 183 ล้าน ลบ.ม. คิดเป็น 19% และมีอ่างเก็บน้ําขนาดกลาง 5 แห่ง สามารถเก็บกักน้ํารวม 67.74 ล้าน ลบ.ม. ปัจจุบันมีปริมาณน้ํา 27.37 ล้าน ลบ.ม. คิดเป็น 40% รวมปริมาณน้ําที่สามารถเก็บกักได้ 1,027.74 ล้าน ลบ.ม. ปัจจุบันมีปริมาณน้ํา 213.37 ล้านลูกบาศก์เมตร คิดเป็น 20.76%
ด้านนายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า ในส่วนของกรมฝนหลวงและการบินเกษตรนั้น ได้จัดทําแผนการปฏิบัติการฝนหลวงประจําปี 2563 ประกอบด้วย 4 แผนหลัก คือ 1.แผนบรรเทาปัญหาหมอกควันและไฟป่า(ลดความหนาแน่นของ หมอกควันและลดปัญหาฝุ่นละอองขนาดเล็ก PM2.5 รวมทั้งการเพิ่มความชุ่มชื้นให้กับพื้นที่ป่าไม้ 2.แผนการยับยั้งการเกิดพายุลูกเห็บ (บรรเทาและลดความเสียหายจากการเกิดพายุลูกเห็บในพื้นท่ีการเกษตร) 3.แผนการป้องกัน และแก้ไขภัยแล้ง (สร้างความชุ่มชิ้นให้กับพื้นที่ป่าไม้และเพิ่มปริมาณน้ําฝนในพื้นที่เกษตรกรรม และ4.แผนการเติมน้ําต้นทุนให้เขื่อนกักเก็บน้ํา (เพิ่มปริมาณน้ําเก็บกักให้กับเขื่อนต่างๆทั่วประเทศเพื่อสํารองไว้เป็นน้ําต้นทุนในการบริหารจัดการน้ําในช่วงฤดูแล้ง)โดยจัดตั้งศูนย์ปฏิบัติการฝนหลวงให้ครอบคลุมทุกภูมิภาค
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137